דליה אוונס

דֶּליה אוונס (באנגלית: Delia Owens; נולדה ב-4 באפריל 1949)<ref name="Goldberg"></ref> היא סופרת וזואולוגית אמריקאית.

אוונס חייה את רוב חייה בקרבת בעלי החיים בטבע במדבריות בוצוואנה וזמביה, והרחק מבני אדם. היא מחברת-שותפה של שלושה רבי-מכר תיעודיים בינלאומיים במסגרת פעילותה כחוקרת חיות בר באפריקה.

== ביוגרפיה ==
אוונס נולדה וגדלה בתומסוויל, עיירה המונה, נכון ל-2020, כ-20,000 תושבים באזור הכפרי של מדינת ג'ורג'יה, ארצות הברית, בשנות ה-50 של המאה ה-20.<ref name="WSJ"></ref><ref name="Bookpage"></ref>

בילדותה נהגה לטייל לבדה ימים שלמים ביער הסמוך לבית המשפחה: "אמי עודדה אותי, בין שהייתי לבדי ובין שהייתי עם חברותיי, ללכת רחוק ככל שיכולנו לתוך היער (...) הייתי בונה סכרים וגשרים, אספתי חיות קטנות וצמחים שעניינו אותי. (...) לא היה לי מעולם פחד מפני חיות פרא ומפני מה שעשוי לקרות לי לבד ביער"<ref name=":0" />.

היא הכירה את מארק אוונס, בהיותה סטודנטית לביולוגיה באוניברסיטת ג'ורג'יה, וב-1969 התחתנו. אוונס היא בעלת תואר ראשון במדעי הזואולוגיה מאוניברסיטת ג'ורג'יה, ותואר דוקטור לפילוסופיה ותואר שני בהתנהגות בעלי חיים מאוניברסיטת קליפורניה, דייוויס.<ref></ref>

בשנת 1974 עברו השניים להתגורר באפריקה, ועבדו במדבר קלהארי בבוצואנה, ולאחר מכן בפארק הלאומי צפון לואנגווה. בתחילת שנות ה-90 הם עבדו במפיקה, זמביה. שבע שנים הם חיו שם כאשר רוב התקופה התגוררו באוהלים<ref name=":0" />.

מארק אוונס הואשם בהפעלת מדיניות ה"לירות כדי להרוג" נגד ציידים. רשת הטלוויזיה האמריקאית ABC שידרה בשנת 1996 כתבה שכותרתה הייתה "המשחק הקטלני: סיפורם של מארק ודליה אוונס", במסגרתה הוצג תיאור מקרה של הרג שנוי במחלוקת של ציידת בזמביה, שלכאורה בוצעה על ידי בנה החורג. מארק ודליה אוונס מבוקשים בזמביה לחקירה. הם הכחישו את ההאשמות. כמו כן, האשימו אותם גם בכך שהיו להם "נטיות כמו קולוניאליסטיות בנוגע לאפריקאים".<ref></ref><ref></ref> אוונס השלימה את עבודת הדוקטורט שלה בביולוגיה, ופרסמה מחקרים על אקולוגיה התנהגותית של חיות בר באפריקה בכתבי עת מקצועיים, בין היתר בכתבי העת המדעיים: Nature, Journal of Mammalogy, Animal Behavior, African Journal of Ecology.

אוונס תרמה מאמרים לכתבי עת בנושא טבע וחי, המיועדים לקהל קוראים רחב יותר.

דליה ומארק אוונס גרושים כיום דליה אוונס מתגוררת במחוז בונדארי, איידהו.

אוונס מייסדת שותפה של קרן אוונס לשימור חיות הבר, בסטון מאונטיין בג'ורג'יה. היא עבדה כעורכת ספרותית, הרצתה ברחבי צפון אמריקה והשתתפה במאמצי השימור של דוב הגריזלי ברחבי ארצות הברית.<ref name="Encyclopedia"></ref>

== קריירה ספרותית ==
רומן הביכורים של אוונס, "שירת סרטני הנהר" (באנגלית: Where the Crawdads Sing) הוא הספר הנמכר ביותר בישראל בשנת 2020, רב מכר קלאסי שהפך להצלחה גדולה לאחר שנבחר למועדון הקריאה "הלו סאנשיין" של ריס וית'רספון. וית'רספון ואולפני פוקס המאה ה-20 רכשו את זכויות העיבוד והפקת הספר לסרט<ref name=":0"/>.
הספר שהה 30 שבועות ברשימת רבי המכר של הניו יורק טיימס ב-2019- וב 2020<ref></ref> ונמצא ברשימות כבר יותר משנה.<ref></ref> וית'רספון היא גם מפיקתו של הסרט המבוסס על הרומן.

הספר היה הנמכר ביותר באמזון ב-2019 ועד לסוף שנה זו נמכרו 4.5 מיליון עותקים מודפסים מהספר, יותר משל כל ספר אחר שראה אור באותה השנה ויותר מסך המכירות של שני הספרים הבאים אחריו ברשימה<ref name=":0" />.

הספר תורגם לעברית על ידי שאול לוין וראה אור בהוצאת כנרת זמורה-ביתן דביר בשנת 2019. הוא זוכה לביקורות חיוביות בישראל ומחוצה לה.

כמו כן, היא כתבה ביחד עם מארק אוונס בתקופה שהיו נשואים את ספרי הממואר על חייהם ועבודתם באפריקה<ref></ref> שלא תורגמו לעברית:
* Cry of the Kalahari
* The Eye of the Elephant
* the Secrets of the Savanna

== פרסים / הצטיינות ==
* 1981 - פרס רולקס למיזם עבור פרויקט מחקר בקלהארי (עם מארק אוונס)
* 1985 - [http://www.johnburroughsassociation.org/literary-awards/about-the-awards/#previous-winners פרס] ג'ון בורוז (עם מארק אוונס)<ref></ref>
* 1993 - פרס הבוגרים המצטיינים של אוניברסיטת קליפורניה
* 1994 - פרס תיבת הזהב (הולנד).

== קישורים חיצוניים ==
* 

* 
* [https://www.kinbooks.co.il/wirt-srtni-hnhr11.html הספר שירת סרטני הנהר] באתר האינטרנט של כנרת זמורה-ביתן
* [https://www.youtube.com/watch?v=F7aqEOZ4zBw&t=9 דליה אוונס על שירת סרטני הנהר] יוטיוב, ספטמבר 2019 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סופרות אמריקאיות
קטגוריה:סופרים אמריקאים
קטגוריה:זואולוגיות אמריקאיות
קטגוריה:אתולוגיה
קטגוריה:פעילות איכות הסביבה אמריקאיות
קטגוריה:נשים זוכות פרסים: מדע וטכנולוגיה
קטגוריה:בוגרות אוניברסיטת ג'ורג'יה
קטגוריה:בוגרי אוניברסיטת ג'ורג'יה
קטגוריה:בוגרות אוניברסיטת קליפורניה בדייוויס
קטגוריה:בוגרי אוניברסיטת קליפורניה בדייוויס
קטגוריה:אמריקאיות שנולדו ב-1949
קטגוריה:אמריקאים שנולדו ב-1949